recursal/SuperWikiNEXT-32B huggingface dataset:
Memoriĝŝtono pri la minejkonsilisto kaj kuracbanejĉefo A. L. Wunderwald, en la kuracbanparko de Bad Sulza ĉe Ilm-rivero
**August Leberecht WUNDERWALD** (naskiĝinta en 1843, mortinta en 1913), estis germana minejinĝeniero, minadkonsilisto kaj kuracbandirektoro en Bad Sulza, Germanujo.

Vivo
----

Wunderwald priskribis la ŝtonkarb-ekspluatadon en Saksio laŭ oficiala komisio. Tiu ĉi laboraĵo ĝis nun ne presitis. Li estis estinta studento ĉe la Minakademio de Freiberg. Krome li menciitis kiel lerninto en festolibro de la menciita altlernejo.

En Sulza li meritis kiel kuracban-direktoro kaj estro de la surloka salejo. Tion li laŭŝajne tiom bone faris ke la urbetanoj nomumis lin en 1898 honora civitano. Li mem estis ekde 1890 estro de la societo *Sulzaer Badeverein* fondita en 1864. Antaŭe li samklube agis kiel sekretario. La inhalejo de Bad Sulza malfermitis de li en la 15.6.1903.
Lia loĝejo troviĝis proksime de salkolekta muro kion atestis malnovaj bildkartoj.

En la linda kuracbanparko, proksime de la trinkhalo, troviĝas memorigŝtono por Wunderwald.

Verkoj
------

* *Heilung des Uterusprolapses mittelst Laparotomie* (Dissertation). Jena, 1887.
* *Soolbad Sulza. Rückblick am Tage der Feier des 50jährigen Bestehens 1847 bis 1897*. Karrer, 1897.
* *Einladung [...] nebst Festprogramm* [zu: Soolbad Sulza: Rückblick am Tage der Feier des 50jährigen Bestehens 1847 bis 1897]. Karrer, 1897.

Referencoj
----------

1. ↑  Leberecht August Wunderwald: *Beschreibung der sächsischen Steinkohlenwerke*, Freiberg 1857.
2. ↑  Festschrift der K.-S. Bergakademie Freiberg zum hunderjährigen Jubiläum am 30. Juli 1866, p. 280. Tie ĉi li titoliĝas *saleja oficisto en Neu-Sulza*.
3. ↑  Gerhard Weise: *Mineralische Rohstoffe und ihre Nutzung im Weimarer Land*, p. 43.
4. ↑
5. ↑
6. ↑

|  |  |
| --- | --- |
| Bibliotekoj | * PeEnEo: 736343
* GND: 1153347881
* VIAF: 2220152025921303600003
 |
**Paul RIVET** (naskiĝis en 1876; mortis en 1958) estis franca etnologo kaj antropologo. Li starigis teorion pri deveno de sudamerikanoj el Aŭstralio kaj Melanezio.

Paul Rivet fondis grandan antropologian muzeon en Parizo, *Musée de l'Homme* (muzeo de la homo).

Lia teorio diras ne nur, ke Azio estas la lulilo de indianoj, sed ankaŭ ke migradoj el Aŭstralio ekzistis de antaŭ 6000 jaroj, kaj el Melanezio iom pli poste. Lia verko, *Les Origines de l'Homme Américain* (deveno de la amerikana homo), publikigita en 1943, enhavas lingvistikajn kaj antropologiajn argumentojn por pruvi lian tezon.
contient des arguments linguistiques et anthropologiques qui tendent à prouver sa thèse de la

Eksteraj ligiloj
----------------

* *Paul Rivet (1876-1958), Le savant et le politique* (sciencisto kaj politikisto ), Christine Laurière

* Kategorio Paul Rivet en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 218939
* GND: 121839184
* LCCN: n88247149
* VIAF: 56642027
* ISNI: 0000 0001 2096 1763
* SUDOC: 02959443X
* BNF: 121187100
* NLA: 35912693
* NKC: kup20030000083095
* BNE: XX1368365
 |
**Pogranda komerco** signifas aĉeton kaj vendon de varoj, por plua komerca uzo. Ĝi estas aĉetita en granda maso kaj malalta prezo (sub la detalkomerca prezo).

Ofte pogranda komercisto povas akiri iugradan monopolon pri aĉeto-vendo de iu varo.

Pogranda komercado laŭ la funkcia senco signifas, ke partoprenantoj de la merkato aĉetas varojn, kiujn ili kutime ne mem pri- aŭ perlaboros (komercvarojn), de produktantoj aŭ aliaj liverantoj kaj vendas ilin al revendistoj, prilaborantoj, komercaj uzantoj (kiel administrejoj, instruejoj) aŭ aliaj institucioj (ekzemple amasmanĝejoj, asocioj), sed ne al privataj konsumantoj.

**Pograndisto** (aŭ neologisme **grocisto**) estas persono aŭ entrepreno en la distribua pera komerco, kiu aĉetas varojn for de la fabrikistoj kaj/aŭ importisto kaj pluvendas al detalisto.

Vidu ankaŭ
----------

* Kategorio Pogranda komerco en la Vikimedia Komunejo (Multrimedaj datumoj)

* Distribuado
* Podetala komerco

Referencoj
----------

1. ↑  Munniksma, F. (1990) International Business Dictionary in 11 languages – Internacia komerca-ekonomika vortaro en 11 lingvoj. Ĉina Esperanto-Eldonejo, Pekino, sub aŭspicio de Instituto por Esperanto en Komerco kaj Industrio, Nederlando (IKEV), paĝo 393-394, numero 2777 , kapvortoj *wholesaler*; *wholesaler dealer*
**Heinrich Friedrich ABT** (naskiĝinta en Kranichfeld, mortinta la 12-an de majo 1793 en Vajmaro) estis germana medicinisto.

Vivo
----

En marto 1773 Abt finstudis per disertaĵdefendo ĉe la Universitato de Gießen. Li iĝis kortega kuracisto sub la regado de duko Karlo Aŭgusto (Saksio-Vajmaro-Eisenach). Post sia nomumiĝo en la jaro 1784 li loĝis en la Pogwisch-domo kune kun la ĉambra prezidanto Johann Christoph Schmidt. La ekzakta dato de la nomumiĝo estis la 5-a de julio 1784. Per tio konatas ke li laboris antaŭe en Eisenach. Ĉe la katalogo "Weimarer Hof-Staats- und Adreß-Calender" aperis lai nomo ekde 1785. Pri la mortokaŭzo en 1793 ekzistas interesa noto de la usona germanisto W. Daniel Wilson: Abt mem ne konfidis la sanigpovon de medikamentoj sed preferis kiel sanigilon aŭtunajn rapojn. Kromaj informoj pri la vivo de tiu ĉi oficisto tre malmultis.

Almenaŭ Johann Wolfgang von Goethe, kiu ĝenerale flegas dankeme la memoron pri kuracistoj, nenie menciis ties nomon. En la leterinterŝanĝo inter Karlo Aŭgusto kun la patrino Anna Amalia li menciitis. li apenaŭ menciitis kio nenormalas ĉe kortegaj medicinistoj. Alia kortega kuracisto, Wilhelm Ernst Christian Huschke, kontraŭe ofte menciitis. Sed nekrologo ĉe "Weimarischen Wöchentliche Anzeigen" de majo 1793 notas ke li estis ŝatata fakulo krome zorgante pri malsanuloj en prizono kaj frenezulejo. Krome li engaĝiĝis pri la malriĝaj. Lia entombigo okazas du tagojn post la morto.

Krom disertaĵo Abt nenion skribitan postlasis. Nur okaze de alia doktoriĝo en Gießen li estis kontraŭparolanto.

Verkoj
------

* *Dissertatio inauguralis medica de febre catarrhali epidemica maligna quam pro licentia summos in arte salutari honores adipiscendi, consensu gratiosi medicorum ordinis*, Gießen, Braun 1773. (teksto ĉi tie)

Referencoj
----------

1. ↑  Volker Wahl (eld.): *Das geheime Consilium von Sachsen-Weimar-Eisenach in Goethes erstem Weimarer Jahrzehnt 1776 - 1786*, Böhlau Verlag Weimar 2014, ISBN 978-3-412-22334-2 , p. 1066, reg.- nr. 16338. *Dr. Heinrich Abt/ Eisenach wird zum Hofmedikus---ernannt.*
2. ↑  Weimarer Hof- Staats- und Adreß-Calender 1785, p. 44.
3. ↑   *Goethes Weimar und die Französische Revolution: Dokumente der Krisenjahre* / W. Daniel Wilson, p. 596. Tie ĉi legeblas kun baziĝo je la gazeto *Weimarische wöchentliche Anzeigen, 26-a de julio nr. 58, (1793), p. 229:* Demnach ist Abt an einer geweißten Rübe gestorben, und, wie gewöhnlich, ein schlechtes Beispiel der Diätik gab, womit er mehr curirte als remeden.
4. ↑  Alfred Bergmann (eld.): *Briefe des Herzogs Carl August von Sachsen-Weimar an seine Mutter die Herzogin Anna Amalia Oktober 1774 bis Januar 1807*, Jena 1938.
5. ↑  Samloke p.75 ss.; p. 89; p. 114.
6. ↑  *Weimarische wöchentliche Anzeigen*, 18.5.1793 nr. 40, p. 158.

|  |  |
| --- | --- |
| Bibliotekoj | * PeEnEo: 735723
* GND: 1051473926
* VIAF: 308723783
 |
**Pat kaj Mat** estas ĉeĥa animacia serio pri du mallertaj hejmriparantoj, pri Pat kaj Mat. La serio estis kreita de Lubomír Beneš kaj Vladimír Jiránek.

Priskribo
---------

En la serio prezentas du figuroj, kiuj ĉiam klopodas solvi ian problemon. Ili uzas ĉe tio diversajn, kutime nekonvenajn ilojn, kio gvidas al ankoraŭ pli grandaj problemoj. Sed fine la duopo solvos la problemon per la plej neefektiva maniero.

La humoro uzita en la okazintaĵoj ne estas memcela, sed ĝi estas ankaŭ instrukcio al optimisma aliro al la vivo. Pat kun Mat ja venas en malfacilajn situaciojn, sed ili neniam kapitulacas, ĝis kiam ili ne solvos la problemon per ia trafa maniero.

Al la serio neforgeseble apartenas ankaŭ ties muziko, kiun komponis Petr Skoumal. La muziko enhavas propre nur ĉefan melodion kaj sonon de blovharmoniko.

Pat kaj Mat

Historio
--------

La duopo unuafoje aperis en la jaro 1976 en mallonga filmo *Hejmriparantoj*, kiu estis ankaŭ pilota filmo de la serio.

Sed baldaŭ poste, en la "spirito de normigo" en la 70-aj jaroj, tiuj ĉi staturetoj fariĝis objekto de kadrigo - oni riproĉis al la aŭtoroj nenur ties nesufiĉan "socialisman konscion", sed ankaŭ "intence" elektitajn kolorojn de trikotoj, kiuj laŭ kadrigistoj estis ironiigontaj Sovetunion (ruĝa) kaj Ĉinion (flava).

Tial produkton de la televida serio subnome *A je to!* (*Kaj prete!*) prenis bratislava studio de Ĉeĥoslovaka televido, en la 80-aj jaroj ankaŭ Kurta filmo. En tiu ĉi serio, filmata en Prago, la marionetoj akiris sian definitivan aspekton.

Devene la serio estis faronta amuzo por plenkreskintoj, sed ĝi fariĝis populara ĉe ĉiuj aĝkategorioj. En la eksa Ĉeĥoslovakio la unuaj 35 epizodoj povis esti kreitaj kiel kurtaj, sepminutaj televidaj okazintaĵoj por infanoj.

Pat kaj Mat ricevis siajn nomojn en la jaro 1989, komence por eksterlanda distribucio de Kurta filmo. Ekde tiu tempo la serio estas nomata laŭ ili.

Pat kaj Mat fariĝis popularaj ankaŭ en pluraj pluaj landoj, ekz. en Pollando, Germanio, Svislando, Brazilio, Finnlando, Nederlando, Norvegio, Irano kaj pluaj.

Filmoj
------

* Pat a Mat ve filmu (2016)
* Pat a Mat znovu v akci (2018)
* Pat a Mat: Zimní radovánky (2018)

Eksteraj ligiloj
----------------

* Oficiala retejo ĉeĥe angle
* Pat kaj Mat de AIF studio angle
* Pat kaj Mat en la Ĉeĥoslovakia filma datumbazo ĉeĥe
**Pogányszentpéter** [pogAnjsentpEter] estas malgranda vilaĝo en Hungario, en regiono Suda Transdanubio, en departemento Somogy, en Distrikto Csurgó. La loknomo signifas: pagano-Sankta Petro.

Bazaj informoj
--------------

* Areo: 13 km²
* Loĝantaro: 530
* Poŝtkodo: 8728
* Telefonprefikso: 82

Situo
-----

Pogányszentpéter situas sur mildaj deklivoj, laŭ ĉefvojo Kaposvár-Nagykanizsa. La lasta urbo troviĝas 10, Csurgó 18 km-ojn for.

Historio
--------

La unua mencio okazis en 1381. Pro la kontraŭturkaj bataladoj la vilaĝo senhomiĝis en 1554, poste rehomiĝis en la 1820-aj jaroj. En Pogányszentpéter migra poŝto servas.

Vidindaĵo
---------

* fiŝkaptista lago

Komunumoj de Sankta Petro en Hungara reĝlando
---------------------------------------------

Pro grandeco de la tabelo vidu la ceterajn komunumojn en Transilvanio: Barcaszentpéter! 

|  |  |  |  |  |
| --- | --- | --- | --- | --- |
| Detrekőszentpéter | Hegyhátszentpéter | Kajászószentpéter | Kemenesszentpéter | Komáromszentpéter |
| Nógrádszentpéter | Őriszentpéter | Pogányszentpéter | Sajószentpéter | Szentpéter |
| Szentpéterfa | Szentpéterfölde | Szentpéterszeg | Szentpéterúr | Tarcaszentpéter |
| Turócszentpéter |  |  |  |  |
La **Oficejo de Unuiĝintaj Nacioj pri Narkotaĵoj kaj Krimado** (angle : **United Nations Office on Drugs and Crime**; akronimo : **UNODC**) estas oficejo de la Unuiĝintaj Nacioj kiu estis starigata en 1997 kiel la "Oficejo por Narkotaĵkontrolo kaj Krimprevento" (*Office for Drug Control and Crime Prevention*) per kombinado de la "Internacia Narkotaĵprevento-Programo de Unuiĝintaj Nacioj" (*United Nations International Drug Control Program* aŭ *UNDCP*) kaj la "Krimpreventa kaj Krimjusteca Divizio" (*Crime Prevention and Criminal Justice Division*) en la oficejo de Unuiĝintaj Nacioj en Vieno. Ĝi estas membro de la "Grupo de Disvolviĝo de Unuiĝintaj Nacioj" (*United Nations Development Group*)  kaj estis renomata en *United Nations Office on Drugs and Crime* en 2002.

Organiza strukturo
------------------

La oficejo, dunganta proksimume 1 500 homojn tutmonde, havas sian stabejon en Vieno, Aŭstrujo, kun 21 branĉoficejoj kaj du kontaktoficejoj en Bruselo kaj Novjorko. La oficejo estas gvidata fare de Administra direktoro nomumita fare de la Unuiĝintaj Nacioj-generalsekretario. Ekde 2020, tiun funkcion plenumas Ghada Fathi Waly. Antaŭe, tiu posteno estas plenumata de Yuri Fedotov, la antaŭa rusa ambasadoro en Britujo. Sekvante lian nomumon en 2010, Fedotov sukcedis al Antonio Marian Costan en tiu funkcio, kaj ankaŭ kiel Generaldirektoro de la Unuiĝintaj Nacioj-Oficejo en Vieno.

La longperspektivaj celoj de la oficejo estas la subtenado de la registaroj por pritrakti narkotaĵo-, krimo-, terorismo-, kaj korupto-rilatajn temojn, maksimumigi scion en tiuj temoj inter registaraj institucioj kaj agentejoj, kaj ankaŭ por maksimumigi konscion pri la menciitaj aferoj en la publika opinio, tutmonde, nacie kaj sur komunumnivelo. Ĉirkaŭ 90% de la financado de la oficejo venas de libervolaj kontribuoj, plejparte de registaroj.
UNODC ankaŭ enhavas la sekretariejon de la "Internacia Narkotaĵkontrola Direktoraro" (*International Narcotics Control Board* aŭ *INCB*).

Referencoj
----------

1. ↑  angle  UNDG Members. UNDG.

 Arkivigite je 2011-05-11 per la retarkivo Wayback Machine  Arkivita kopio. Arkivita el la originalo je 2011-05-11. Alirita 2014-10-09.

Vidu ankaŭ
----------

* Sekretariejo de la Unuiĝintaj Nacioj
* Ora Triangulo (Sudorienta Azio)

Eksteraj ligiloj
----------------

* Kategorio Oficejo de Unuiĝintaj Nacioj pri Narkotaĵoj kaj Krimo en la Vikimedia Komunejo (Multrimedaj datumoj)

* angle Oficiala retejo de UNODC.

48° 14′ 0″ N 16° 25′ 1″ O﻿ / ﻿48.23333 °N, 16.41694 °O﻿ / 48.23333; 16.41694 (mapo)


|  |  |
| --- | --- |
| Bibliotekoj | * PeEnEo: 498876
* GND: 10074317-1
* LCCN: nr2003007969
* VIAF: 137521475, 151590435 139653945, 137521475, 151590435
* ISNI: 0000 0001 0943 5201, 0000 0004 0496 6160
* LIBRIS: 236678
* SUDOC: 056582269
* BNF: 137369021
* NLA: 36589794
* NKC: kn20020529016, kn20030307030 nlk20050165600, kn20020529016, kn20030307030
 |
| Pavao |
| --- |
| Tradukoj deपावा (*Pāvā*) |
| Esperante | Pavao |
| Palie | पावा (*Pāvā*) |
|  Terminaro de Budhismo  |
| v • d • r |

Stupao kunstruita kie troviĝis la domo de Ĉundo Karmaraputro en antikva Pavao.
**Pavao** estis urbo en antikva Barato, 15 kilometrojn oriente de Kuŝinagaro. Ĝi estis la urbo de la malaoj, kiujn la budho Gotamo vizitis en sia lasta vojaĝo el Bogagamo. Li gastiĝis en la mangujaro de Ĉundo Karmaraputro, kiu oferis al li manĝaĵon, kiu estis la lasta kiun la budho manĝis antaŭ eniri al parinirvano. En tiu okazo Anando aŭdis la *Sutron de Ĉundo*. De Pavao, la budho Gotamo vojaĝis al Kuŝinagaro, transirante la riveron Kakuton.

Laŭ la *Sutro de Saṅgīti*, kiam la budho estis en Pavao, la malaoj ĵus finis konstrui novan halon nomitan Ubbhataka, kiun la budho estis invitita sanktigi. Post la ceremonio kaj la elparolado de la budho, li petis al la pliaĝulo Ŝariputro, ke li daŭrigu la elparoladon.

Pavao estis ankaŭ grava loko por ĝajnismo. La ĝajno Mahaviro forpasis tie. La ŝramaneto Ĉundo Samanudeso estis pasiganta la pluvrifuĝon en Pavao kiam tio okazis, kaj li raportis pri lia forpaso kaj pri la kvereloj kaj disputoj inter liaj disĉiploj al la budho Gotamo, kiu tiam estis en Samagamo. Post la elestingiĝo de la budho Gotamo, la malaoj el Pavao postulis parton de liaj relikvoj. La brahmano Dono akceptis kaj donis al ili parton, sur kiuj ili starigis stupaon en Pavao.

Referencoj
----------

1. ↑  SNA.i. 159
2. ↑  D.ii.126 ff.
3. ↑  Ud.viii.5
4. ↑  Vin.ii.284
5. ↑  D.ii.162
6. ↑  D.iii.207ff.
7. ↑  
Nyanatiloka.  (1952, reeldonita en 1980) *Manual of Buddhist Terms and Doctrines* (angle). ISBN 955-24-0019-8.
8. ↑  D.iii.210
9. ↑  D.ii.117f; M.ii.243f
10. ↑  D.ii.167; Bu.xxviii.3

|  |  |
| --- | --- |
| Portala ikono | Portalo pri budhismo |

* Kategorio Pavao en la Vikimedia Komunejo (Multrimedaj datumoj)
**Oswin Hans-Wolf PUTTRICH-REIGNARD** (naskiĝinta la 25-an de aŭgusto 1906 en Brotterode, mortinta la 27-an de septembro 1942 ĉe Orienta Fronto) estis germana arĥeologo kaj raportisto.

Vivo
----

Puttrich-Reignard estante filo de samnoma prusa ĉefforstisto frekventis la kadetan lernejon en Naumburg (Saale) kie li trapasis en 1918 post la Novembra Revolucio en 1918 la abiturientan ekzamenon. Li studis jursciencojn kaj arthistorion ĉe la universitatoj en Berlino, Halle kaj Kiel kie li ankaŭ doktoriĝis en la jaro 1934-a. Interrompitis lia studenta tempo per pluraj studvojaĝoj eksterlanden kiuj kondukis lin i.a. al Sicilio.

Puttrich-Reignard estris plurajn sistemajn grundajn priesploradojn en Sicilio, proksime de Palermo (Cefalà Diana). Krome li estis en vintro 1931/32 teĥnika asistanto ĉe la dua elfosadkampanjo en Ktesifono kiel ĉefa elfosisto kaj desegnisto. Tiun ĉi elfosadon organizis la berlina Muzeo pri islama arto kaj la novjorka Metropola Muzeo de Arto. Poste li ĉeestis dum pluraj semajnoj ĉe elfosado de Görres-societo en Tabgha ĉe Maro Kineret. Li vojaĝis i.a. en Transjordanio, Egiptio, Norda Afriko kaj alie.

Puttrich-Reignard estis laste kameraisto ĉe la 6-legiono. Li anis ĉe SS-Totenkopf-kavaleriregimento nr 2 falonte batalkampe.

Verkoj
------

* *Die Glasfunde von Ktesiphon.* Kiel 1936 (=disertaĵo)
* mit Alfons Maria Schneider: *Ein frühislamischer Bau am See Genesareth. Zwei Berichte über die Grabungen auf Chirbet el-Minje.* (=Palästina-Hefte des Deutschen Vereins vom Heiligen Lande 15), Köln 1937

Literaturo
----------

* Nekrologo ĉe: *Berliner Museen, Amtliche Berichte aus den Preussischen Kunstsammlungen* 1943, p. 20–21

Eksteraj ligiloj
----------------

* *Puttrich-Reignard* ĉe GoogleBooks
* Mencio de la elfosadoj de Puttrich-Reignard

Notoj
-----

1. ↑  Maurice S. Dimand: *Die Ausgrabungen der zweiten Ktesiphonexpedition* (Winter 1931/32 ...), eldonis: Staatliche Museen zu Berlin und Metropolitan Museum of Art (New York, N.Y.), 1933, p. 32.
2. ↑

|  |  |
| --- | --- |
| Bibliotekoj | * PeEnEo: 731579
* GND: 1157541143
* VIAF: 7771282
 |
Pavilono Amikeco en parko de *Veltrusy* apud Mělník
**Pavilono** en la arkitekturo estas libere staranta, ne tre granda konstruaĵo, kiu plej ofte servas por amuzaj celoj. La vorto devenas de la franca vorto *papillon*, tio estas papilio. Kutime pavilonon ne limas fortikaj muroj; ĝia fasado malfermiĝas al unu aŭ pluraj flankoj. La baza areo de pavilono plej ofte estas cirkla aŭ multangula.

Laŭ Francisko Azorín **pavilono** estas *Konstruaĵo kunligita aŭ sindependa de alia centra, ĉefa, pli granda. Granda, luksa tendo.* Li indikas etimologion el la latina *papilio, papilionis* (pavilono, tendo). Kaj li aldonas la terminon *polikliniko*.

Vidu ankaŭ
----------

* Belvedero
* Kiosko

Notoj
-----

1. ↑  kapvorto pavilono en PIV 2020
2. ↑  Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 160.
3. ↑  Azorín, samloke.

* Kategorio Pavilono en la Vikimedia Komunejo (Multrimedaj datumoj)
**Patch Adams,** longe **Hunter Doherty "Patch" Adams** (n. la 28-an de majo 1945 en Vaŝingtono, Usono) estas kuracisto kiu fondis en 1972 la Instituton *Gesundheit. Patch Adams praktikas alternativan medicinon kunlabore kun la* Instituto Gesundheit*. Lia vivo servis kiel inspirofonto por la filmo* Patch Adams *kun Robin Williams.* 

Patch Adams ankaŭ estas socia aktivulo, "civitana diplomato", profesia klaŭno kaj aŭtoro. Ĉiujare li organizas grupon de volontulaj klaŭnoj el la tuta mondo, kiuj kune vojaĝas al diversaj landoj por alporti esperon al orfoj. En 1998 li vizitis ankaŭ Bosnio-Hercegovinon. 

Patch Adams ankaŭ ricevis pacpremion.

Vidu ankaŭ
----------

Przemysław Paweł Grzybowski

Ridoklubo

Ruĝnazaj klaŭnoj-kuracistoj

Hospitalaj klaŭnoj

Literaturo
----------

(de) Patch Adams: *Hejmaj vizitoj - la iomete malsama maniero resanigi homojn.* Kun karikaturoj de Jerry VanAmerongen kaj antaŭparolo de Robin Williams. Heyne, Munkeno 2002, ISBN 3-453-15991-8 .

Ekstera ligilo
--------------

Oficiala retejo de Patch Adams

Referencoj
----------

1. ↑  (en) *Doctor in a Clown Suit Battles Ills of His Profession*, New York Times, la 15 decembro 1998.
2. ↑  (en) *The Peace Abbey Courage of Conscience Recipients List*, peaceabbey.org.


|  |  |
| --- | --- |
| Bibliotekoj | * PeEnEo: 711254
* GND: 115430431
* LCCN: n92010399
* VIAF: 22871282
* ISNI: 0000 0000 8364 3925
* SUDOC: 059739398
* NLA: 43553824
* NDL: 00738294
* NKC: xx0071747
 |
**Paul van BUITENEN** estas nederlanda politikisto. Dum la oficperiodo 2004 ĝis 2009, Paul van Buitenen estas membro de la Eŭropa Parlamento kaj apartenas al la parlamenta Frakcio de la Verduloj kaj Eŭropa Libera Alianco (Verduloj/ELA).
frakcia emblemo
  

Paul van Buitenen ekde 1980 estis kontoristo kaj administristo en Nederlando, kaj ekde 1990 estis oficisto de la Eŭropa Komisiono. Dum julio 1998 li interne raportis pri trovoj de korupcio en la Eŭropa Komisiono. Post kiam la raporto malatentiĝis, li dum decembro 1998 kontraŭ la ordonoj de siaj ĉefoj sendis 75 aktujojn kun la materialoj al la prezidanto de la verda frakcio kun la peto, plugvidi la materialojn al la parlamenta buĝet-kontrola komisiono. Sekve li estis forblokata de la komputila sistemo kaj de sia laborloko, lia salajro duonigita, kaj komenciĝis interna enketo pri lia "damaĝo al la institucio". Dum januaro 1999 la gazetaro konsciiĝis pri la skandalo, la eŭropaj komisaroj Édith Cresson kaj Manuel Marín estis forte kritikataj. La Eŭropa Komisiono forte atakis kaj kortume ekprocesis kontraŭ Paul van Buitenen, sed la 15-an de marto 1999 komitato de fakuloj transdonis al la parlamento raporton, kiu plene konfirmis la informojn de Paul van Buitenen. Dum la vespero de la sama tago la kompleta Eŭropa Komisiono Santer demisiis.

Ankaŭ post la krizo la nederlandano provis trovi pliajn misojn en la eŭropaj instancoj. Kun la helpo de kolegoj li kolektis materialon por dua dosiero, kiu dum 2001 transdoniĝis al la Eŭropa Komisiono. En televida intervjuo de la jaro 2004 li skizis la daŭran premon de la eŭropaj institucioj sur lin ankaŭ post marto 1999, kaj la emocian premon ankaŭ por lia familio... Se li konintus la sekvojn, li ne kuraĝintus tiom engaĝite publikigi la trovojn de institucia korupteco.

Dum aprilo 2004 li fondis novan politikan partion kun la nomo "Eŭropo travidebla" (*Europa Transparant*), kiu dum la eŭropa baloto 2004 en Nederlando gajnis du parlamentajn seĝojn, kun tre modesta balota kampanjo de nur 4000 eŭroj.

Referencoj
----------

1. ↑  "Révélation 20 Minutes: Quand la Commission européenne refusait d'enquêter sur Clearstream", *20 Minutes*, April 26, 2006. Kontrolita 2006-04-29. (france)

* Kategorio Paul van Buitenen en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 223562
* GND: 121719685
* LCCN: nb99157790
* VIAF: 79455737
* ISNI: 0000 0000 5650 0144
* SUDOC: 052596443
* BNF: 135672405
 |
**Pavlovci,** serbe **Павловци** estas malgranda vilaĝeto en Serbio, en aŭtonomio Vojevodio, en distrikto Srem (regiono), en municipo de Ruma.

Loko de la municipo en Serbio
Mapo pri municipo Ruma

Bazaj informoj
--------------

* Areo: 15  km²
* Koordinatoj: 45°03′08″N 19°47'09″E
* Supermara alteco: 136 m
* Loĝantaro: 460 en 2002
* Poŝtkodo: 22411
* Telefonprefikso: 22
* Aŭtokodo: RU

Geografio
---------

Pavlovci situas laŭ traira flankovojo.

Historio
--------

Dum fino de la mezepoko la regiono estis sub turka kontrolo, poste ĝi apartenis al limgarda zono de Habsburgoj. Ĝis fino de la 1-a mondmilito la vilaĝo apartenis al Szerém, poste al Reĝlando de serboj, kroatoj kaj slovenoj, depost 1928 al Jugoslavio, fine al Serbio. En 2002 loĝis en Pavlovci 432 serboj (94 %), 3 kroatoj, 2 hungaroj, po 1 ukraino kaj sloveno kaj aliaj.

Vidindaĵoj
----------

Vidu ankaŭ
----------

* Strukturo de Vojvodino

Fontoj
------

* Hungara Vikipedio
* Mapo pri Pavlovci

* Kategorio Pavlovci (Serbio) en la Vikimedia Komunejo (Multrimedaj datumoj)
Larĝa foto pri marbordo de Point Pedro
**Point Pedro,** laŭ sinhala lingvo *පේදුරු තුඩුව*, laŭ tamila lingvo *பருத்தித்துறை* estas urbego de Norda Provinco (Srilanko). La loknomo devenis de nederlanda maristo "Pedro", kiu deklaris la lokon la plej norda punkto (punkto Pedro). La tamila loknomo estas "Paruthithurai" kun signifo *kotona haveno*, ja en la antikva epokko oni eksportadis kotonojn al Hindio.

Mapo pri Srilanko, kie Point Pedro estas la plej norde laŭ la marbordo
Fiŝistoj de Point Pedro

Bazaj informoj
--------------

* Areo: 11,7 km²
* Supermara alteco: 1 m
* Loĝantaro: 99,024 (en 2007) (takso en la sekva jardeko: pli ol cent mil)
* Horzono: UTC + 5:30
* Telefonkodo:
* Poŝtkodoj:
* 9° 49′ 00″ N 80° 14′ 00″ O﻿ / ﻿9.81667 °N, 80.23333 °O﻿ / 9.81667; 80.23333 (mapo)Koordinatoj: 9° 49′ 00″ N 80° 14′ 00″ O﻿ / ﻿9.81667 °N, 80.23333 °O﻿ / 9.81667; 80.23333 (mapo)

Geografio
---------

Point Pedro estas la plej norda komunumo de la lando laŭ la marbordo. Ĝafna troviĝas 31, Kandi (Srilanko) kaj Batticaloa po 284, Negombo 293, Kalmunai 319, Kolombo (urbo) 324, Sri Jayawardenapura Kotte 326, Moratuva 341 kilometrojn.

Historio
--------

En la antikvaj tempoj la loko estis grava centro de mara komercado. La maraj komercistoj en la tamila estis "Samban" la loknomo tiutempe estis nomata pri ili. La alvenintaj portugaloj konstruis katolikajn preĝejojn. La sekvaj koloniistoj estis la nederlandanoj, kiujn sekvis la britoj. Ela la brita erao restis gravaj lernejoj, kolegioj. Civila milito erupciis en 1983, ankaŭ tie estis bataloj. En 2004 la cunamo trafis la urbegon.

Ekonomio
--------

Ĉirkaŭaĵo de Point Pedro estas konvena grudo por kultivi kotonojn. La marbordo estas konvena por strandoj. La haveno nun estas malgranda.

Lumturo de Point Pedro

Trafiko
-------

El Point Pedro kuras 3 vojoj, po unu laŭ la marbordo, la tria al interno de la insulo.

Klimato
-------

La klimato de Point Pedro estas tropika sen seka sezono. Jare pluvas po 1303 mm, en ĉiuj monatoj ofte pluvas, tamen pli ofte inter oktobro-decembro.

Vidindaĵoj
----------

* hindua templo kaj aliaj preĝejoj
* lumturo

Fontoj
------

* WikiTrans
* mapo, distancoj[*rompita ligilo*]
**Patca** estas tre malgranda vilaĝo en Hungario, en regiono Suda Transdanubio, en departemento Somogy, en Distrikto Kaposvár.

Bazaj informoj
--------------

* Areo: 5 km²
* Koordinatoj: 46° 17′ N 17° 43′ O﻿ / ﻿46.29 °N, 17.72 °O﻿ / 46.29; 17.72 (mapo)Koordinatoj: 46° 17′ N 17° 43′ O﻿ / ﻿46.29 °N, 17.72 °O﻿ / 46.29; 17.72 (mapo)
* Loĝantaro: 70
* Poŝtkodo: 7477
* Telefonprefikso: 82

Situo
-----

Patca situas sur tre mildaj deklivoj, fine de mallonga sakovojo. Kadarkút troviĝas 12, Kaposvár 13 km-ojn. Tiu vilaĝo havanta nur unusolan straton estas la plej malgranda komunumo de la departemento.

Historio
--------

La una mencio okazis en 1252 en formo *Poczyta*. La sekvaj loknomaj aperoj estis en 1374 *Pochcha*, en 1394 *Pachya*.

Vilaĝservoj estas municipa administracio kaj migra poŝto.

Vidindaĵoj
----------

* romkatolika preĝejo en la vilaĝdomo
* kalvinana preĝejo de 1865

Fontoj
------

* hungara Vikipedio
* 
* www.iranymagyarorszag.hu
* www.gyaloglo.hu

* Kategorio Patca en la Vikimedia Komunejo (Multrimedaj datumoj)
**Petra Grisnik,** laŭ hungarlingve kutima nomordo kaj kun plena nomo **Grisnik Orsolya Petra** estis hungara-kroata aktoro. Ŝia edzo estas Pál Göttinger.

Petra Grisnik naskiĝis la 16-an de oktobro 1986 en Pécs.

Biografio
---------

Petra Grisnik devenis el kroata familio. Ŝi frekventis kroatlingvan bazlernejon kaj hungaran gimnazion en sia naskiĝurbo. Ŝi aĝis 13, kiam ŝi akiris rolon en la kroata teatro en Pécs. Ŝi akiris aktoran diplomon en Universitato de Kaposvár en 2008. Ŝiaj plej gravaj instruistoj estis Gábor Rusznyák, László Babarczy, János Mohácsi kaj Pál Kocsis (aktoro). Dum la studentaj jaroj ŝi praktikadis en Teatro Csiky Gergely (Kaposvár). Post la diplomo ŝi havis aktoran statuson en la teatrejo ĝis 2014, poste ŝi estas individuo ne apartenanta al teatro.

Ŝiaj teatraj roloj (elekto)
---------------------------

* William Shakespeare: Kiel Plaĉas al Vi - paŝtistino
* Sofoklo: Antigona - titolrolo
* Mihály Eisemann-István Zágon: *Fekete Péter* - Marthe
* Ferenc Lehár: *A víg özvegy* -
* Ferenc Molnár:
	+ *Játék a kastélyban* - Annie
	+ *Liliom* - Mari
	+ *Az üvegcipő* - Ilona Keczeli

Ŝiaj filmaj roloj (elekto)
--------------------------

* *Tóth János* (televizia serio, 2017) - sekratario
* *Drága örökösök* (televizia serio, 2020) – Rita Kálmán

Fontoj
------

* oficiala paĝo
* hungarlingva biografio kun foto
* 
*

Referencoj
----------

1. ↑
2. ↑

|  |  |
| --- | --- |
| Bibliotekoj | * PeEnEo: 735556
 |



* Portalo pri Biografio
**Poix-du-Nord** estas franca komunumo lokita en la departemento Nord kaj en la regiono Nordo-Kaleza Markolo. Ĝi havis 2 013 loĝantojn laŭ censo plenumita en 1999.

Blazono de Poix-du-Nord.

Geografio
---------

Poix-du-Nord estas unu el la multaj vilaĝoj lokitaj ĉirkaŭ la urbeto Le Quesnoy. La regiono de Le Quesnoy troviĝas centre de triangulo formita de Valenciennes, Cambrai kaj Maubeuge, okcidente de la forsto Mormal.

La vilaĝo Poix-du-Nord troviĝas proksime de la urbeto Avesnes-sur-Helpe, kaj do situas en natura regiono nomita "Avesnois", kiu ĉefe konsistas el malaltaj heĝoj, tre verdaj pejzaĝoj, boskoj, fruktarbaroj kaj etaj vilaĝoj. Poix-du-Nord etendiĝas sur 8,67 km². Ĝi havas landlimojn kun la komunumoj Salesches, Englefontaine, Vendegies-au-Bois, Neuville-en-Avesnois kaj Ghissignies.

Historio
--------

Dum intensa bombardado de la Unua mondmilito, la loĝantaro devis rifuĝi al la keloj de la vilaĝo, sed malgraŭ tio multe suferis pro gas-obusoj.

Vidindaĵoj
----------

La "Keighley Hall" estas municipa konstruaĵo lokita ĉe la placo Talma. Ĝi estis financita de la brita urbo Keighley por danki la vilaĝanojn pri la helpo, kiun ili konsentis al britaj soldatoj. Ĝi pro sia brita stilo estas tute unika en la regiono.

La monumento Talma estas bronza statuo starigita omaĝe al la tragedisto François-Joseph Talma. Ĝi situas apud la Keighley Hall, sub aleo da kastaneoj. Videblas cetere mortmonumento apud la loka preĝejo, antaŭ la urbodomo.

Lokaj famuloj
-------------

La politikisto Alfred Basquin (1895-1957) naskiĝis en Poix-du-Nord. Ankaŭ la tragedisto François-Joseph Talma devenis de tiu vilaĝo.

Administrado
------------

Poix-du-Nord apartenas al la kantono Quesnoy-Est, kies ĉefurbo estas Le Quesnoy. Tiu kantono mem estas parto de la arondismento de Avesnes-sur-Helpe, unu el la 6 arondismentoj de la departemento Nord.

Vidu ankaŭ
----------

* Komunumoj de Nord
* Kantono Quesnoy-Est

Eksteraj ligiloj
----------------

* france Oficiala retejo de Poix-du-Nord Arkivigite je 2009-02-02 per la retarkivo Wayback Machine
La **Patrasa golfo**, aŭ **golfo de Patraso** (greke *Πατραϊκός Κόλπος*) estas profunda golfo de la Ionia maro.

Geografio
---------

La golfo situas en Grekio, inter la nord-okcidenta bordo de la duoninsulo Peloponezo kaj la suda bordo de Etolio-Akarnanio.

Oriente la golfo estas ligita per mallarĝa markolo kun la golfo de Korinto nemalproksime de la ponto Rio-Antirio. Okcidente la golfon limas linio inter la insulo Okseo *(greke: Οξεία Εχινάδων)* kaj vilaĝo Arakso *(greke: Άραξος Αχαΐας)*.

La golfo longas je 40—50 km kaj larĝas je 10—20 km, areo de la akva spaco estas ĉirkaŭ 350 km². Ĉe la sud-orienta bordo de la golfo situas granda urbo kaj haveno Patraso, ĉe la norda bordo estas urbo kaj haveno Misolongi.

La golfo tutjare estas sen glacio.

Ekonomio
--------

Patraso estas sola granda haveno ĉe la golfo. Paromoj ligas ĝin kun proksima greka insulo Kefalonio kaj kun la italaj urboj Ankono kaj Brindizio. Ankaŭ la urboj Misolongi, Rio kaj Antirio havas havenojn.

Historio
--------

Du grandaj bataloj inter Venecia respubliko kaj Otomana Imperio okazis en la Patrasa golfo en 1499 kaj 1500, dum la tria otomana—venecia milito (1499—1503).

En 1571 en la golfo okazis unu el la plej grandaj marbataloj en la historio — Batalo de Lepanto.

En 1772 tie okazis batalo inter rusa kaj turka eskadroj, en kiu venkis rusoj.
***Pokémon Red Version*** kaj ***Blue Version***, kiuj origine aperis en Japanujo sub la nomoj ***Pokémon Red Version*** kaj ***Green Version*** (ポケットモンスター 赤・緑, *Poketto Monsutā Aka Midori*?, "Pocket Monsters - Red & Green"), estas videoludaj rolludoj kreitaj de Game Freak kaj eldonitaj de Nintendo por la videoludilo Game Boy. Ili estas la unua paro de ludoj de la serio Pokémon. Ili unue aperis en Japanujo en 1996 kiel *Red* kaj *Green*. "Blue" aperis poste en tiu jaro kiel speciala versio nur por Japanujo. *Red* kaj *Blue* (*Green* en Japanujo) poste aperis en Nordameriko, Eŭropo kaj Aŭstralino en la tri sekvaj jaroj. *Pokémon Yellow*, speciala versio, aperis post jaro proksimume. *Red* kaj *Green* (japanuja) poste estis refaritaj por la videoludilo Game Boy Advance kiel *Pokémon FireRed* kaj *LeafGreen*, kiuj aperis en 2004.

La ludanto regas rolulon laŭ plafona vidpunkto (kamerao troviĝas super la rolulo, kaj oni vidas ĝin kaj ĝian ĉirkaŭon). La rolulo devas vojaĝi tra la fikcia regiono Kanto, kiu estas plena je strangaj bestoj nomitaj Pokémon-oj. La rolulo povas uzi diversajn pilkojn nomitajn Pokéball-oj por kapti ilin. Post kaptado, la rolulo povas uzi la Pokémonojn por batali kontraŭ aliaj Pokémonoj, kaj tiel plifortigi ilin. La celo de la ludoj estas iĝi la ĉampiono de la Pokémon-a konsilio. Por tio, la ludanto devas uzi Pokémonojn por venki la Pokémon-ojn de 8 aren-estroj, kaj de 4 konsilianoj. Alia celo estas kapti ĉiujn malsimilajn Pokémonojn por kompletigi la Pokédex, kiu estas enclikopedio pri Pokémonoj.

Ĉiu ludo ne havas ĉiujn Pokémonojn kiuj ekzistas. Kelkaj Pokémonoj aperas nur en *Blue* aŭ en *Red* (tio estas la ĉefa diferenco inter la du ludoj). Por kompletigi la Pokédex, aŭ malkovri novajn Pokémonojn, ludantoj devas interŝanĝi Pokémonojn kun aliaj ludantoj per Game Link Cable. Game Link Cable estas kablo kiu povas kunligi du Game Boy. Pro tio, ludantoj kiuj celas kompletigi la ludon estas kuraĝigitaj trovi aliaj ludantojn realvive.

Recenzistoj tre ŝatis la ludojn. Ili laŭdis la eblon ludi kun alia ludanto (per Pokémon-batalo) kaj la koncepton de Pokémon-a interŝanĝo. La ludoj ricevis la poentaron de 89% en GameRankings kaj ofte estas en la listo de la 100 plej bonaj ludoj de IGN. La lanĉo de tiuj ludoj ekigis la famegan markon Pokémon, kiu nun estas tre impona kaj diversmedia. Je la dato de la 19-a de marto 2017, pli ol 31 milionoj da kopioj estis venditaj (*Blue*, *Red* kaj *Green* sume), kaj pro tio ili troviĝas en la listo de la plej venditaj ludoj. En 2009, ili aperis en la *Guinness Book of World Records* kiel "Plej bone vendita rolludo en la Game Boy" kaj "Plej bone vendita rolludo". La ludoj ankaŭ aperis en la Virtual Console de Nintendo 3DS la 27-an de februaro 2016 por festi la dudek-jariĝon de la serio.

Referencoj
----------

1. ↑ .  Pokemon Red Version Review. IGN (1999-06-23). Alirita 2008-06-26.
**Necker** estas rivero en orienta Togenburgo en Kantono Sankt-Galo, Svislando. Ĝi havas longecon de 31,3 km kaj estas ĉefa alfluanto de Turo. Ĝia fonto troviĝas proksime de la montpasejo Schwägalp inter la arbaroj *Spisswald* kaj *Sandwald*.

*Ne intermiksu la svisan riveron Necker kun la sudgermana rivero Neckar.*

Ĉe la bordo de la rivero inter Brunnardern kaj Mogelsberg ekzistas ankaŭ la vilaĝeto Necker, kiu portas la nomon de la rivero kaj apartenis antaŭa al la komunumo Brunnadern, kiu nun integriĝis al Neckertal.

La rivervojo
------------

Ligna ponto inter Mogelsberg kaj Ganterschwil
La rivero post ĝia fonto unue trafluas la arbaran abismon *Ofenloch* formante la limon inter la komunumo Urnäsch en la Kantono Apencelo Ekstera kaj la komunumo Nesslaŭ-Krummenaŭ. Ĝi nun fluas tra la komunumoj Hemberg kaj Sankt-Peterzell. Tiam ĝi trafluas la sudan pinton de Mogelsberg kaj nun formas la limon inter Mogelsberg kaj Brunnadern. La rivero nun atingas la komunumon Oberhelfenschwil pasas tiel orientan pinton por poste formi la limon inter Oberhelfenschwil kaj Mogelsberg kaj poste dum kelcentmetroj inter Ganterschwil kaj Mogelsberg. La rivero nun definitve forlasas la komunumon Mogelsberg, fluante en meandroj laŭlonge de la limo de la komunumoj Ganterschwil kaj Lütisburg por atingi ĝian alfluejon al la rivero Turo antaŭ la centro de la komunumo Lütisburg.

Turismo
-------

La Neckervalo estas bela regiono por migrado. En Oberhelfenschwil sur la duoninsulo *Winzlisaŭ* troviĝas kampadloko, kiun grupoj povas lui de la komunumo por tre modesta prezo.

Eksteraj ligiloj
----------------

* Oficiala retejo de la turisma organizaĵo por la Neckervalo Arkivigite je 2006-11-25 per la retarkivo Wayback Machine

* Kategorio Necker en la Vikimedia Komunejo (Multrimedaj datumoj)
Paĉir troviĝas en la verda municipo
Katolika preĝejo de Paĉir
Place-name sign, helynév jel, Pacir Ortstafel,

Bazaj informoj
--------------

**Paĉir,** slave **Pačir,** serbe **Пачир,** hungare **Pacsér** estas vilaĝo en Serbio, en aŭtonomio Vojvodino, en distrikto **Norda Bačka**, en municipo de Bačka Topola.

* Alto super marnivelo: 103-112 m.
* Loĝantaro: 0
* Poŝtkodo: 24331
* Telefonprefikso: 24
* Aŭtokodo: SU

Situo
-----

Paĉir situas sur ebenaĵo. Subotica troviĝas 31 km-ojn for.

Historio
--------

La unua mencio devenis el 1409 en formo Pacher. Fine de la 17-a jarcento la vilaĝo senhomiĝis, poste hungaroj el Kisújszállás refondis la komunumon. En 1910 loĝis en la vilaĝo 5052 da homoj, (3208 hungaroj, 1439 serboj, 246 germanoj, 153 kroatoj). Ĝis fine de la 1-a mondmilito la vilaĝo apartenis al Hungario, al Bács-Bodrog, al distrikto de Topolya, poste al Reĝlando de serboj, kroatoj kaj slovenoj, depost 1928 al Jugoslavio. En 1941 la hungara armeo okupis la regionon kaj ĝis 1944 tio estis parto de Hungario. Tiam pro venĝo de Novi Sad la serboj murdis 200 hungarojn. En 2002 loĝis en Paĉir 2948 da homoj, (1766 hungaroj, 864 serboj, 68 sudslavoj, 55 jugoslavianoj, 45 kroatoj, 29 ciganoj.

Ĝemelkomunumo
-------------

* Hungario Kisújszállás, Hungario

* Kategorio Paĉir en la Vikimedia Komunejo (Multrimedaj datumoj)
**Patrick MACNEE** (naskiĝinta la 6-an de februaro 1922 en Londono, mortinta la 25-an de junio 2015 en Rancho Mirage / Kantono Riverside) estis brita aktoro.

Vivo
----

Lia familio estis iel ekcentra: la patro Daniel estis konkursĉevaltrejnisto kaj drinkulo perdanta la familian fortunon kaj lasanta la edukadon de la filo al la lesbanina edzino Dorothea Mary. Post la fina ekzameno ĉe Eton-kolegio (de tie minacis al Macnee forpelo pro fondo de vetgrupo) li unue aperis sursceneje kaj faris la unuan filmon, *Pygmalion* (1938). La Dua mondmilito haltigis la karieron, kaj Macnee militservis ĉe Reĝa mararmeo. Poste li frekventis la londonan poraktoran seminarion "Webber Douglas School of Dramatic Art", danke al burso. Krome li reprenis la aktoran karieron, ekzemple kiel Young Jacob Marley ĉe *Charles Dickens - A Christmas Carol* (1951). Pro la malgrandaj roloj ofertitaj al li, Macnee ekziliĝis en Amerikon.

En 1954 li iris ĉe Broadway kaj poste al Hollywood, kie li de tempo al tempo aperis sur la ekranoj televida kaj kineja. Britio revidis lin en 1959. Li tuj povis profiti de la novaj spertoj faritaj en Kanado kaj iĝis kunproduktisto de la brita televidserio *Winston Churchill: The Valiant Years* (1960). Baldaŭ Macnee adoptis la rolon kiu farigis lin mondfama - li iĝis John Steed en la klasika serio La venĝantoj (*The Avengers*) (1961). La intima identecigo kun la karaktero de Steed limigis poste liajn rolofertojn post la ĉesigo de la serio en 1969. En 1976-77 la serio reprenitis sub la titolo *The New Avengers* kun dudeko da epizodoj sed ne plu gajnis la saman popularecon. 

Dum la 1980-aj kaj 1990-aj jaroj Macnee ofte aperis en usonaj serioj kiel *Gavilan* (1982), *Empire* (1984), *Thunder in Paradise* (1994) kaj *Night Man* (1997). Krome lia voĉo estis surbendigita por diversaj sonlibroj.

Notoj
-----

1. ↑  Anonco de la morto

Exsteraj ligiloj
----------------

* Etbiografio


|  |  |
| --- | --- |
| Bibliotekoj | * PeEnEo: 527914
* GND: 118925830
* LCCN: n88263645
* VIAF: 19710129
* ISNI: 0000 0000 8098 4230
* SUDOC: 060405759
* BNF: 121168176
* MBA: 71acbd9b-44d1-47c7-93cc-1992746c317d
* NLA: 35701625
* NKC: xx0202299
* BNE: XX1727456
 |
Ventra kaj dorsa vidaĵoj de *Pauropus amicus* el Nova Sudkimrio, Aŭstralio.
**Paŭropodo** estas membro de la grupo de *Pauropoda* nome klaso de malgrandaj, helaj milpiedecaj artropodoj. Ĉirkaŭ 830 specioj en dekdu familioj troviĝas tutmonde, kiuj vivas inter grundo kaj putriĝinta foliaro. Ili aspektas kvazaŭ centpieduloj, sed estas probable fratogrupo de milpieduloj. La nomo estas derivita el la grekaj radikoj *pauro* "kelkaj" kaj *podo* "piedo".

Anatomio kaj ekologio
---------------------

Paŭropodoj estas mildaj, cilindrecaj animaloj kun korpoj 0.5 to 2 millimetrojn longaj. La unua metamorfozaĵo havas tri parojn de kruroj, sed tiu nombro pliiĝas je ĉiu mudo tiele ke la plenkreskulo povas havi naŭ al dekunu parojn de kruroj. Ili havas nek okulojn nek korojn, kvankam ili havas sensajn organojn kiuj povas detekti lumon.

Paŭropodoj vivas en grundo, kutime je densecoj de malpli ol 100 por kvadrata metro (9/sq ft).

Referencoj
----------

1. ↑  Minelli, Alessandro (2011). "Class Chilopoda, Class Symphyla and Class Pauropoda. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness", *Zootaxa* **3148**, p. 157–158.
2. 1 2  Cedric Gillott.  (2005) *Entomology*, 3‑a eldono, Springer. ISBN 978-1-4020-3182-3.
3. ↑  David C. Coleman, D. A. Crossley, Jr. & Paul F. Hendrix (2004). Fundamentals of Soil Ecology (2a eld.). Academic Press. p. 133. ISBN 978-0-12-179726-3.  Alirita la 18an de majo 2017.
**Pola griza saŭco** estas tradicia saŭco de pola kuirarto. Sub tiu nomo (pole *szary sos polski*) ĝi estas konata en tuta Eŭropo ekde la 17-a jarcento. Ĝiaj plej oftaj ingrediencoj estas faruno, butero, vinagro, sukero, sekvinberoj, vino, karamelo kaj pecoj da mielkuko. Foje oni aldonas aliajn ingrediencojn, kiel migdaloj kaj cepo. La saŭcon oni dekoras per tranĉaĵoj da citrono.

La saŭco havas dolĉetan-acidan guston. Ĝi estas uzata por fiŝaĵoj kaj boligitaj langoj.

Ekzempla recepto
----------------

### Ingrediencoj

* 40 gramoj da butero aŭ margarino
* 40 gramoj da cepo
* 30 gramoj da faruno
* kvaronlitro aŭ trionlitro da buljono el ruĝa viando, fiŝo aŭ legomoj
* 1 glaso da ruĝa vino
* 30-40 gramoj da sekvinberoj
* 30-40 gramoj da migdaloj
* 50 gramoj da mielkuko
* salo
* sukero
* citrono
* karamelo

### Preparado

1. Senŝeligitan cepon distranĉu je fajnaj pecoj, fritu en butero, aldonu farunon kaj fritu, ĝis kiam ĉio havos oran koloron.

2. Aldonu buljonon kaj mielkukon kaj ĉion boligu. La mielkuko devas dispecetiĝi. Se necesas, uzu kribrilon por fajnigi la saŭcon.

3. Enverŝu vinon, ĝustigu la guston per sukero kaj citron-suko, aldonu karamelon (karamelo estas unu kulereto da sukero fritita kun 2-3 kuleroj da akvo).

4. Aldonu brogitajn kaj dispecigitajn migdalojn kaj lavitajn sekvinberojn. Revarmigu la saŭcon miksante ĝin.
Nordo el Macrae, Otago, Novzelando.
Stanley's Hotel, Macrae's Flat, Otago Regiono
**Otago** estas regiono de Novzelando en la sudo de la Suda Insulo. Tiu regiono kovras areon de proksimume 32 000 km² kio igas ĝin la tria plej granda regiono en la lando. La populacio de Otago estis 209 900 en junio 2011.

La nomo "Otago" estas malnova sudmaoria vorto kies dialekta ekvivalento en Norda Insulo estus "Otakou", enmetita en la sude fare de eŭropanoj en la 1840-aj jaroj. La preciza signifo de la termino estas disputata, kun komunaj tradukoj kiaj "izola vilaĝo" kaj "loko de ruĝa tero", tiu lasta alude al la ruĝeca argilo kiu estas komuna en la areo ĉirkaŭ Dunedin, nome la ĉefurbo. "Otago" estas ankaŭ malnova nomo de la eŭropana setliĝo ĉe la Haveno Otago, starigita de la fratoj Weller en 1831. La loko poste iĝis fokuso de la Otago Asocio, posteula de la Libera Eklezio de Skotlando, rimarkinda pro ties malferma adoptado de la principo ke ordinara popolo, ne terposedantoj, elektu la pastrojn.

Ĉefaj centroj de la nuna Otago Regiono estas Dunedin (ĉefa urbo de la regiono), Oamaru (fama pro la verkistino Janet Frame), Balclutha, Alexandra, kaj la ĉefaj turismaj centroj nome Queenstown kaj Wanaka. Kaitangata en Suda Otago estas elstara fonto de karbo. La riveroj Vaitaki kaj Clutha haviĝas multe de la hidroelektra energio. Kelkaj partoj de la areo origine kovrataj de la provinco Otago Province estas nune administrataj kiel parto de la Suda Regiono.

La unua universitato de Novzelando, nome la Universitato Otago, estis fondita en 1869 kiel provinca universitato en Dunedin.

La vitareo de Centra Otago produktas premiitajn vinojn el vinberaj variantoj kiaj Pinot Noir, Chardonnay, Sauvignon Blanc, Merlot, kaj Riesling. Centra Otago havas pliiĝanta reputacion kiel ĉefa regiono de Pinot Noir en Novzelando.

Referencoj
----------

1. ↑  Eraro vokante la ŝablonon {{citaĵo el la reto}}: la parametroj **url** kaj **titolo** estu ambaŭ precizigitaj .

 Arkivigite je 2009-05-26 per la retarkivo Wayback Machine  Arkivita kopio. Arkivita el la originalo je 2009-05-26. Alirita 2012-09-07.
2. ↑  Peter Entwisle, *Behold the Moon: The European Occupation of the Dunedin District 1770-1848*, Dunedin, NZ: Port Daniel Press, 1998 (ISBN 0-473-05591-0), appendix 1 pp.136-139.
3. ↑   Central Otago wine success at home and abroad (2006-11-11). Alirita 2007-10-09.

* Kategorio Otago en la Vikimedia Komunejo (Multrimedaj datumoj)
**Merrill Beth Nisker** naskiĝis dum la jaro 1966 en Toronto, Ontario kaj estas pli bone konita per sia artista nomo "Peaches" *Piĉiz*, estas elektronika muzikistino kies kantoj temas plej ofte pri sekso.

Antaŭ ol ŝi artistiĝis kiel "Peaches", Nisker estis elementa instruistino pri muziko kaj teatro. Ŝi kapablas uzi ĉiujn instrumentojn dum siaj kantoj, programi, surdiskigi siajn proprajn instrumentojn. En Toronto antaŭ esti konata, ŝi estis la kunloĝanto de la artisto Feist

"Peaches and Herms" estis la antaŭmuzikistoj de Nine Inch Nails kaj Bauhaus dum la duona 2006-a usona koncerto.

Kant-temoj
----------

Peaches, vestita kiel glam metal artisto, kantanta en Aŭgusto 2006.
La muziko de Peaches prizorgas la seks-ŝanĝan identecon, kaj ŝi ofte ludas kun tradiciaj seksaj identecoj, seksaj roloj, kaj seksaj prezentecoj. En ŝiaj kantoj kaj koncertoj ŝi estas iel ke oni ne povas vidi klaran diferencon inter ino aŭ malino; en la disko *Fatherfucker* ŝi aperas kun barbo. Kiam ĵurnalisto demandis kial ŝi elektis tiun titolon, ĉu por fari skandalon, ŝi respondis:

*Why do we call ours mothers motherfuckers? Why do we stub our toe and say, «Aww motherfucker»!? What is a motherfucker? ... We use it in our everyday language, and it's such an insanely intense word. I'm not one to shy away from these obscene terms that we actually have in our mainstream. Motherfucker is a very mainstream word. But if we're going to use motherfucker, why don't we use fatherfucker? I'm just trying to be even.*
Traduko : "Kial oni nomas niajn patrinojn *patrinfikulo*? Kial oni tranĉas nian fingron, oni diras «auĉ! patrinfikulo!» kion signifas tiu vorto?...Oni uzas ĝin en ĉiutaga parolado, ĝi estas tiom ega fivorto. Mi ne estas tiu kiu forpuŝas tiujn malbelajn vortojn kiujn oni havas en ĉiutaga vortaro. Tiuj okupas gravan lokon en ĉiutaga vortaro. Sed se oni diras panjaĉo, kial ne patraĉo? Mi nur provas esti justa!"

Diskografio
-----------

### Albumoj

* *Fancypants Hoodlum* (1995, kiel Merrill Nisker)
* *The Teaches of Peaches* (2000)
* *The Teaches of Peaches: Expanded* [Re-Release w/Bonus Disc] (2002)
* *Fatherfucker* (2003)
* *Impeach My Bush* (2006) #168 US, #98 CAN

### Singles/EPs

* "Lovertits" (2000)
* "Set It Off" (2001, 2002) #36 UK
* "Rockshow" (2003)
* "Operate" (2003)
* "Kick It" (featuring Iggy Pop) (2004) #39 UK
* "Shake Yer Dix" (2006) (Download Single)
* "Downtown" (2006) #50 UK
* "Boys Wanna Be Her" (2006)
* "Wild Thing Peaches Remix" (2007)


|  |  |
| --- | --- |
| Bibliotekoj | * PeEnEo: 232639
* GND: 135362830
* LCCN: no2004006885
* VIAF: 123149294130380521033, 8800160668371903560004 26767521, 123149294130380521033, 8800160668371903560004
* ISNI: 0000 0001 3183 7143
* BNF: 14052672r
* MBA: 270acfee-1fbe-413e-a0a8-6a35a8b3b66c
* BIBSYS: 3123351
* NKC: js20061013008
* BNE: XX5568258
 |